**Baumit NivoFix / PaneloFix**

**Mineraalne liimmört**

**Toode** Tööstuslikult valmistatud mineraalne liimmört soojusisolatsiooni liimimiseks *Baumiti* soojusisolatsioonisüsteemides

 Pealekandmiseks käsitsi või mehhaniseeritult.

 Toodet on kontrollitud ETAG 004 tehniliste nõuete kohaselt.

**Omadused** Mineraalne

 Pulbriline

 Auru läbilaskev

 Suure adhesiooniga

 Elastne

 Takistab vee imendumist

 Hõlpsalt töödeldav

**Koostis** Tsement, liiv, lisandid.

**Kasutamine** Soojusisolatsiooniplaatide (vahtpolüstüreeni ja mineraalvati) liimimiseks.

Sise- ja välistöödeks.

**Tehnilised andmed** Terade suurus: 1,0 mm

 Kuiva toote massitihedus: u 1250 kg/m3

 Soojusjuhtivustegur λ: 0,8 W/(m·K)

 Vajalik veekogus: 6,0–7,0 l /25 kg kott

 Materjalikulu: 4,5–5,5 kg/m²

 Kihi minimaalne paksus: 2–3 mm

**Pakend** 25 kg kott, 48 kotti alusel

**Säilitamine** Kõlblikkusaeg 12 kuud suletud pakendis, hoida kuivas kohas alustel.

**Kvaliteedigarantii** Pidev kvaliteedikontroll tehase laboris ja akrediteeritud kontrolliasutuse järelevalve.

**Ohutusnõuded kemikaaliseaduse kohaselt**

 Kemikaaliseadusele vastavad ohutusnõuded leiate ohutuskaardilt (Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 artikli 31 ja lisa II kohaselt) [www.baumit.com](http://www.baumit.com) või küsige asjakohasest tehasest.

**Aluspind** Aluspind peab olema puhas, kuiv, koormusttaluv, külmumata, niiskustimav ja tasane, rasva- ja tolmuvaba ning lahtiste osadeta.

**Töötlemine Segamine**

 Lisage 25 kg koti sisu anumasse u 6–7 liitrile puhtale veele ja segage hoolikalt aeglastel pööretel töötava elektrimikseriga kuni ühtlase klompideta massi saamiseni. Pärast 5 minuti möödumist segage veel kord. Vajaduse korral tuleb materjali sobiva konsistentsi saamiseks lisada vett.

Suurema koguse võib valmistada pidevalt töötava seguriga ja lisada vajalik veekogus ühtlaselt. Enne pealekandmist tuleb materjal veel kord läbi segada.

Segatud materjal tuleb ära kasutada 1,5 tunni jooksul.

Kõvastuma hakanud materjali ei tohi veega lahjendada ega selle kasutamist jätkata.

Lisandeid (näiteks külmumisvastaseid ja kõvastumist kiirendavaid) ei tohi kasutada.

 **Baumiti ETICS-süsteemid**

 **Liimi pealekandmine**

 Liimmört kantakse soojusisolatsiooniplaatidele äär-punktmeetodil, s.o plaadi äärtele kantakse u 5 cm laiune liimiriba ja plaadi keskele lisaks vähemalt 3 kämblasuurust liimilaiku. Liimi kontaktpind alusega peab olema vähemalt 40%. Liimikihi paksus on 1–2 cm. Tuleb arvesse võtta aluspinna omadusi. Kuni 10 mm ebatasasusi võib tasandada liimi abil.

**Soojusisolatsiooniplaatide paigaldamine**

Need paigaldatakse alt üles tihedalt üksteise vastu. Soojusisolatsiooniplaatide tükkide (lõigete) kasutamisel on nende miinimumlaius 15 cm. Neid ei tohi liimida hoone nurkadesse või üksteise kõrvale, vaid tervete plaatide vahele. Paigaldatud plaadid peavad olema samal tasemel, ühenduskohtadesse ei tohi jääda pragusid ja liim ei tohi pääseda sinna vahele. Jätkukohti ei tohi teha avade nurkadesse. Hoone nurkades kasutatakse soojusisolatsiooniplaatide paigaldamisel kordamööda terveid ja poolikuid plaate.

**Tüüblitega kinnitamine**

Vajaduse korral kinnitatakse soojusisolatsiooniplaadid lisaks liimimisele ka tüüblitega. Seda võib teha juba 24 tundi pärast plaatide liimimist.

Enne sarruskihi pealekandmist tuleb tüüblipead katta sarrustamiseks ette nähtud materjaliga.

**Juhised** Materjali töötlemise ja kõvastumise ajal (vähemalt 12 tundi pärast pealekandmist) ei tohi õhu ja aluspinna temperatuur olla alla +5 °C. Fassaadi tuleb kaitsta otseste päikesekiirte,vihma ja tugeva tuule eest.

Suur õhuniiskus ja madal temperatuur võivad materjali sidumisaega märkimisväärselt pikendada.

Tootele ei tohi lisada mingeid muid materjale, sest see võib muuta toote omadusi.

**Ümbritsevate pindade kaitse**

Töötamise ajal tuleb nõuetekohaselt kaitsta töödeldavate pindade lähiümbrust (eriti klaasist, keraamilisi, looduslikust klinkerkivist, lakitud ja metallist pindu). Määrdunud pinnad pesta kohe rohke veega, ootamata, kuni need kuivavad.

Ettevõtte Baumit suulised ja kirjalikud soovitused Baumiti toodete kasutamise kohta põhinevad käesoleva aja teadusesaavutustel ja meie pikaajalistel kogemustel. Need ei ole õiguslikult siduvad ja neid ei saa käsitleda mistahes õigussuhete alusena või mistahes lepingu lisakohustusena. Ettevõtte Baumit soovitused ei vabasta ostjat vastutusest Baumiti toodete sihipärase kasutamise ja üldiste ehituspõhimõtete järgimise eest. Ettevõte Baumit säilitab õiguse teha muudatusi, mis on seotud tehnoloogia arenguga ja parandavad toodete või nende kasutamise kvaliteeti. Alates uusimate tehniliste andmete avaldamisest muutuvad nende varasemad versioonid kehtetuks. Uusimad andmed leiate ettevõtte Baumit internetilehelt. Lisateavet saate küsida lähimalt piirkondlikult esindajalt, kes tagab kiire nõustamise ja kohaletoomise.